شەفەق نیوز/ سەرۆک هەرێم کوردستان مەسروور بارزانی ، ئمروو دووشەممە،  پیشوازی لە ئێریک شۆڤالیێ باڵیۆز فەرەنسا لە عراق کرد.
لە دیدارەگە  ئۆليڤيێ ديكۆتينێ كونسوڵ گشتيى فه‌ره‌نسا لە هەرێم کوردستان ئامادەبۊی،  گفتوگو لەباوەت بارودۆخ گشتیی و پرۆسەی سیاسیی عراق دۊیای هەڵوژاردن ئەنجومەن نوێنەران و پەلامارەیل  تیرۆریسەیل داعش، ئەرا ناوچە کوردستانیەگان لە دەێشت ئیدارەی هەرێم کریا.
سەرۆک حکومەت باس لە   گرنگیی  هەماهەنگی مابەێن پێشمەرگە و سوپای عراق و هاوپەیمانی ناودەوڵەتی کرد، ئەرا کۆتایی هاوردن وە پەلامارە تیرۆریەیل داعش وە رۊ دانیشتووان ناوچە کوردستانییەیلە ودەێشت ئیدارەی هەرێم، ک بەشیگە لە هەڕەشەیل وەردەوامە ئەرا  خەڵک ئەو ناوچەیلە، وە ئامانج چووڵکردنیان و ئاڵشتکردن دێمۆگرافیای ناوچەگە .
باڵیۆز فەرەنسا پشتیوانی وڵاتەگەی ئەرا هێز پێشمەرگە دووپاتکرد لە جەنگین دژ وە داعش و هاوردنەوەی سەقامگیریی ئەرا ئەو ناوچەیلە رۊیوەرۊی هەڕەشەی تیرۆریستەیل بۊینە.
لە تەوەریگتر  کۆبۊنەگە، بارودۆخ کووچبەرەیل سنوور بیلارووس و پۆڵەندا تاووتوێ کریا. باڵیۆز فەرەنسا، سوپاس حکومەت هەرێم کوردستان کرد ئەرا گردنەوەر ڕێکاری پێویست ئەرا نواگیری کردن لە کووچەیل نایاسایی و  کارئاسانیکردن ئەرا ئەو کووچبەرەیلە وە ئارەزوومەندانە، گلەوخواردنە ئەرا هەرێم کوردستان.
